Source: https://perpetoo.com/pagini/termeni-si-conditii.html
Timestamp: 2019-07-20 19:20:46+00:00

Document:
TERMENI ȘI CONDIȚII DE UTILIZARE PERPETOO
Prezentul document Termeni și Condiții de Utilizare („Condiții generale de utilizare”, Condițiile Generale” sau „Condițiile”) reglementează accesarea sau utilizarea de către dumneavoastră a aplicațiilor, website-urilor, conținutului, produselor și serviciilor puse la dispoziție de PERPETOO DRIVE SRL („PERPETOO”), societate cu datele de identificare de mai jos.
VĂ RUGĂM SĂ CITIȚI CU ATENȚIE ACESTE CONDIȚII ÎNAINTE DE A ACCESA SAU UTILIZA SERVICIILE PENTRU A VĂ ASIGURA CĂ ÎNȚELEGEȚI FIECARE CLAUZĂ.
LUAȚI LA CUNOȘTINȚĂ CĂ PERPETOO NU FURNIZEAZĂ SERVICII DE ÎNCHIRIERE SAU UTILIZARE AUTOVEHICULE, NICI NU FUNCȚIONEAZĂ CA TRANSPORTATOR SAU ASIGURATOR ȘI CĂ TOATE ACESTE SERVICII DE ÎNCHIRIERE/UTILIZARE SAU LOGISTICĂ SUNT FURNIZATE DE CONTRACTANȚI TERȚI INDEPENDENȚI.
PERPETOO NU DEȚINE NICIUN CONTROL ASUPRA COMPORTAMENTULUI LOCATORILOR, CLIENȚILOR ȘI ALTOR UTILIZATORI AI SERVICIILOR CARE PUN LA DISPOZIȚIE AUTOVEHICULE SPRE UTILIZARE ȘI ÎȘI DECLINĂ ORICE RĂSPUNDERE ÎN ACEASTĂ PRIVINȚĂ.
Condițiile Generale conțin informații importante cu privire la drepturile și obligațiile civile și fiscale ale Utilizatorilor precum și la relația dintre aceștia și Perpetoo. Acestea includ, de asemenea, și obligațiile referitoare la respectarea legilor și reglementărilor aplicabile, în vigoare. Vă informăm că Perpetoo poate modifica sau completa prezentele Condiții din când în când, în mod unilateral, astfel încât vă recomandăm să reveniți periodic la prezenta pagină. Când prezentele Condiții vor fi modificate, vom actualiza data ultimei modificări de mai jos.
În situația în care există modificări semnificative ale prezentelor Condiții, vă vom notifica prin e-mail la adresa cu care sunteți înregistrat și publicare vizibilă a unei astfel de modificări înainte de a implementa modificarea. Utilizarea în continuare a Serviciului după o astfel de modificare reprezintă acceptarea de către dumneavoastră a noilor Condiții. Dacă nu sunteți de acord cu niciunul dintre acești termeni sau cu orice Condiții viitoare, nu utilizați și nu accesați (sau continuați să accesați) Serviciul.
Prezentele Condiții Generale se completează cu prevederile Contractului de închiriere și Anexa 1 a acestuia. În cazul unei discrepanțe între prevederile Contractului de închiriere și ale Condițiilor Generale, prevederile Contractului de închiriere vor prevala.
Versiunea curentă a fost publicată în data 08.06.2019.
Cu excepția cazului în care se prevede în mod expres altfel sau în cazul în care reglementările legale obligatorii prevăd altfel, următorii termeni, dacă sunt redactați cu majuscule, au următoarele semnificații:
1.1 „Aplicația”, se referă la website și aplicațiile mobile (iOS și Android) dezvoltate de Perpetoo, cu privire la care Perpetoo exercită drepturile de proprietate intelectuală și prin intermediul cărora Serviciul poate fi utilizat în conformitate cu Termenii si Condițiile de față, Aplicația putând desemna inclusiv orice website Perpetoo ce îndeplinește același scop. Aplicația facilitează realizarea de conturi de utilizator atât pentru Locator cât și pentru Conducătorul auto, facilitează listarea de Autovehicule de către Locator, permite căutarea Autovehiculelor disponibile în funcție de oraș și perioadă, facilitează realizarea de rezervări ale Autovehiculelor prin lansarea de solicitări de către Conducătorul auto și acceptarea sau respingerea de către Locator, facilitează realizarea plății online, confirmarea rezervărilor precum și a oferirii de calificative la finalul perioadei de utilizare atât pentru Locator cât și pentru Conducătorul auto.
1.2 "Listare", se referă la anunțul Locatorului Autovehiculului în Aplicația Perpetoo.com, anunț ce conține atât imagini ale Autovehiculului/Autovehiculelor, cât și informații relevante și necesare despre acesta/acestea, prin intermediul site-ului web Perpetoo.com sau al aplicațiilor mobile (Android şi iOS).
1.3 "Autovehicul", se referă la un autovehicul din categoria M1 cu cel puțin 4 roți și o viteză maximă constructivă mai mare de 25 km/h, conceput și construit pentru transportul de pasageri și care are, în afara locului conducătorului, cel mult 8 locuri șezând (conform categoriilor din Reglementarea privind omologarea de tip și eliberarea cărții de identitate a vehiculelor rutiere, precum și omologarea de tip a produselor utilizate la acestea - RNTR 2 din 05.11.2009 aprobate prin Ordinul Ministerului lucrărilor publice, transporturilor și locuinței nr. 211/2003, astfel cum a fost modificat, Reglementare ce pune în aplicare Directiva 2007/46/CE). Locuințele cu motor, autovehiculele utilitare și cele cu volan pe partea dreaptă nu sunt acceptate.
1.4 "Perpetoo” sau "Perpetoo.com”, se referă la PERPETOO DRIVE SRL, o companie privată cu un capital integral românesc de 5000 RON, cu punct de lucru situat în Localitatea Voluntari, Bulevardul Pipera, Numărul 1B, Clădirea CUBIC CENTER, Etajul 5, având codul unic de înregistrare fiscală 39065188 și înregistrată la Registrul Comerțului cu numărul J40/3963/22.03.2018.
1.5 "Locator", se referă la cel ce oferă spre închiriere un Autovehicul și care îndeplinește toate condițiile prezentate la art. 2.13. Orice referire la Locator în cadrul acestor Condiții Generale se referă și la orice reprezentant al acestuia.
1.6 "Conducător auto", se referă la persoana ce se înregistrează conform prezentelor Condiții Generale ca persoană ce dorește să utilizeze un Autovehicul și care îndeplinește toate condițiile prezente la art 2.19 de mai jos. În cazul în care o persoană juridică dorește să devină Conducător auto, va putea să utilizeze Serviciul printr-o persoană fizică care se va înregistra conform procedurii din Aplicație (în Aplicație fiind desemnat „Conducător auto”).
1.7 "Serviciul" se referă la orice serviciu Perpetoo, care permite Locatorului să ofere, prin intermediul Aplicației, un Autovehicul tuturor Conducătorilor auto interesați să îl închirieze, și care permite Conducătorului auto să utilizeze Aplicația și să identifice din informațiile disponibile un Autovehicul pe care ar dori să îl închirieze și, de asemenea, care permite încheierea Contractului de închiriere, conform prevederilor acestor Condiții Generale. Serviciul include de asemenea și asigurarea Autovehiculului pe perioada în care acesta este închiriat conform prevederilor acestor Condiții. Serviciul nu include inspecția fizică a Autovehiculului. Aceasta va fi responsabilitatea Locatorului și a Conducătorului auto în momentul predării și primirii. Serviciul nu include evaluarea stării tehnice a Autovehiculului. Aceasta va fi responsabilitatea exclusivă a Locatorului.
1.8 "Utilizatori" sunt toate persoanele care accesează Aplicația Perpetoo fie pentru a oferi spre închiriere Autovehicule fără conducător auto/șofer, fie pentru a identifica un Autovehicul pe care doresc să îl utilizeze pe o perioadă de timp determinată, nu mai mare de 30 de zile consecutive.
1.9 „Contractul”, se referă la contractul nenumit pentru utilizarea Serviciului Perpetoo încheiat între Utilizator și Perpetoo prin intermediul Aplicației, prin acceptarea prezentelor Condiții Generale; obiectul acestui Contract este utilizarea Serviciului în care drepturile și obligațiile specifice se nasc indiferent dacă Utilizatorul a încheiat contractul cu intenția de a deveni Locator sau Conducător auto.
1.10 „Contract de închiriere”, se referă la contractul ce are ca obiect rezervarea Autovehiculului și închirierea acestuia, încheiat între Locator și Conducătorul auto în formă electronică prin intermediul Aplicației, ale cărui clauze sunt prevăzute în prezentele Condiții Generale dar și în modelul de Contract de închiriere disponibil în Aplicație, pe care Locatorul și Conducătorul auto îl vor semna și în format tipărit pe hârtie, doar în scop de probă, nu de validitate a contractului de închiriere. Data încheierii Contractului de închiriere va fi stabilită potrivit art. 5.6 din prezentele Condiții. Anexa 1 este parte a acestui Contract de închiriere și va consemna în mod obligatoriu semnăturile utilizatorilor la momentele de predare și primire a Autovehicolului.
1.11 „Prețul de închiriere”, se referă la prețul solicitat de Locator Conducătorului auto, strict pentru cedarea folosinței Autovehiculului. Din acest Preț, Perpetoo va reține un procent cu titlu de Remunerație pentru intermedierea efectuată pentru Locator, conform Cap. 8 din prezentele Condiții și a Condițiilor speciale de închiriere ce pot fi consultate în contul de utilizator la Locatorului.
1.12 „Prețul de utilizare” reprezintă suma totală de bani pe care Conducătorul auto urmează să o achite pentru închirierea Autovehiculului. Prețul de utilizare este stabilit întotdeauna pentru un anumit Autovehicul și pentru o perioadă definită, și include Prețul de închiriere al Autovehiculului, valoarea primei de asigurare CASCO, valoarea primei de asigurare pentru accidente și valoarea fransizei. Mai poate include și contravaloarea anumitor echipamente suplimentare pe care Locatorul le poate pune la dispoziție și pe care Conducătorul auto le solicită (de ex: scaun copil, portbagaj pentru acoperiș, suport bicicletă, etc).
1.13 „Remunerația” reprezintă suma de bani la care Perpetoo are dreptul pentru intermedierea efectuată potrivit Contractului și care reprezintă un procent din Prețul de închiriere, pe care Perpetoo îl va reține, în cuantumul și in conformitate cu Condițiile speciale de închiriere ce pot fi consultate de către Locator în contul de utilizator al acestuia.
1.14 „Fransiza” reprezintă suma de bani pe care Conducătorul auto se obligă să o achite ca parte a Prețului de utilizare, reprezentând despăgubirea suportată de către asigurat (Locator) în cazul în care o daună va rezulta în urma utilizării Autovehiculului.
1.15 ”Prima de asigurare/Primele” reprezintă suma de bani corespondentă primei de asigurare CASCO și primei de asigurare pentru accidente pe care Conducătorul auto se obligă să le achite în schimbul obligației Asiguratorului de a plăti despăgubiri în cazul producerii evenimentelor asigurate. Primele de asigurare sunt colectate de Perpetoo și virate ulterior Asiguratorului, în conformitate cu art. 7.6 din prezentele Condiții. Detalii legate de asigurarea Autovehiculului rezervat pot fi consultate în Anexa 1 a acestor Condiții și în profilul utilizatorilor din Aplicație la secțiunea Informații esențiale.
1.16 „Suma asigurată” reprezintă suma de bani până la care Asiguratorul se angajează să despagubească evenimentele asigurate pe perioada asigurată. Suma asigurată se determină plecând de la valoarea de nou a Autovehiculului (conform catalogului Eurotax), la care se adaugă un coeficient de uzură în funcție de vechimea mașinii. Acest coeficient de uzură crește de la an la an, ceea ce va determina diminuarea sumei asigurate a Autovehiculului după fiecare an.
1.17 „Certificat de asigurare” reprezintă documentul prin care se constată încheierea contractului de asigurare și se atestă evenimentele ce vor fi asigurate pe perioada asigurată percum și condițiile de asigurare. Detalii legate de asigurarea Autovehiculului rezervat pot fi consultate în Anexa 1 a acestor Condiții și în profilul utilizatorilor din Aplicație la secțiunea Informații esențiale
1.18 „Asigurator” se referă la UNIQA Asigurări S.A. și la RENOMIA SRBA INSURANCE BROKER S.R.L.
1.19 „Licența asupra Aplicației” se referă la dreptul acordat de către Perpetoo Utilizatorilor înregistrați, de a utiliza Serviciul, în urma realizării contului Perpetoo de Utilizator și acceptării acestor Termeni și Condiții (realizarea Contractului dintre Perpetoo și Utlizator).
ARTICOLUL 2 – SERVICIUL PERPETOO ȘI UTILIZAREA LUI
2.1 Perpetoo oferă o platformă online ce reunește, pe de o parte, persoanele fizice sau juridice care doresc să ofere spre închiriere Autovehicule și, pe de altă parte, persoanele fizice sau juridice (vezi pt 1.6) care doresc să utilizeze un Autovehicul fără șofer pentru o perioadă de timp limitată (până la maxim 30 zile consecutive). Aplicația permite Utilizatorilor să încarce conținut și să ia decizii cu privire la utilizarea Autovehiculelor.
2.2 În caz de interes pentru utilizarea unui anumit Autovehicul, Conducătorul auto va încheia Contractul de închiriere prin intermediul Aplicației și, în conformitate cu Contractul de închiriere, va ridica Autovehiculul și îl va returna Locatorului după folosire.
2.3 Perpetoo oferă Utilizatorilor săi un model de Contract de închiriere auto (între Locator și Conducător auto) ce este disponibil în Aplicație. Acesta se va autogenera cu datele de identificare ale Utilizatorilor și va fi disponibil pentru descărcare în secțiunea destinată rezervării din Aplicație împreună cu Anexa 1 a acestuia.
2.4 Perpetoo nu este o terță parte a Contractului de închiriere între Locator și Conducător auto și, prin urmare, nu este obligată să respecte obligațiile din respectivul Contract de închiriere și nu poate fi trasă la răspundere pentru nici o încălcare a acestuia.
2.5 Relația dintre Perpetoo și Conducătorul auto este stabilită printr-un contract nenumit care conține drepturile și obligațiile descrise în prezentele Condiții Generale. Perpetoo nu va solicita nici o remunerație din partea Conducătorului auto pentru utilizarea Serviciului.
2.6 Relația juridică dintre Perpetoo și Locator este una de intermediere, reglementată prin prezentele Condiții Generale și conform art. 2.096-2.102 Cod Civil, prin care Perpetoo îl pune în legătură prin intermediul Aplicației pe Locator cu potențiali Conducători auto, în vederea încheierii de către aceștia a unui Contract de închiriere. Pentru această intermediere, Perpetoo este îndreptățită la Remunerație, conform definiției de mai sus.
2.7 Rolul societății Perpetoo Drive SRL este să definească termenii și condițiile cadru ale Contractului de închiriere, dar nu acționează ca parte contractuală a Contractului de închiriere, neavând drepturi sau obligații care decurg din acesta, cu excepția gestionării plăților Conducătorului auto legate de închirierea Autovehiculului, prin intermediul partenerului de plăți online Netopia SRL (mobilpay.ro). Aceste plăți se pot referi fără a se limita la prețul plătit inițial pentru închiriere, la diferențe ce trebuie plătite la finalul cursei în cazul prelungirii acesteia sau a depășirii numărului de kilometri stabilit inițial, amenzi de trafic/parcare, alte taxe (pod, autostradă etc), carburant, franșize în caz de daune, taxe pentru traduceri acte sau la orice compensație pe care Conducătorul auto o poate datora Locatorului sau Perpetoo, în conformitate cu prezentele Condiții Generale și a Contractului de închiriere. În același timp, Perpetoo nu este răspunzătoare pentru îndeplinirea oricăror obligații care decurg din Contractul de închiriere sau din prezentele Condiții Generale de către Conducătorul auto sau Locatorul Autovehiculului.
2.8 Accesul la Aplicație și navigarea conținutului său sunt gratuite și sunt posibile chiar și fără înregistrare. Pentru listarea de Autovehicule spre închiriere precum și pentru efectuarea rezervărilor este obligatorie înregistrarea ca Utilizator. Perpetoo are dreptul oricând să schimbe, să restricționeze sau să rezilieze în totalitate conținutul Serviciului și furnizarea acestuia fără nici o despăgubire.
2.9 Disponibilitatea Serviciului. Aplicația și Serviciul sunt disponibile 24 de ore pe zi, 7 zile pe săptămână, cu excepția cazurilor de forță majoră sau apariția unui eveniment dincolo de controlul sau voința Perpetoo. Întreruperile pot apărea, de asemenea, din cauza defecțiunilor si/sau a lucrărilor de întreținere realizate Aplicației sau a actualizării necesare pentru buna funcționare a sistemului. Utilizatorul este pe deplin conștient că Aplicația și Serviciul ar putea fi suspendate pentru întreținere și actualizare în orice moment, fără notificare și fără obligația Perpetoo de a acoperi orice prejudiciu ce ar putea fi creat prin acestea.
2.10 Perpetoo Drive SRL nu poate fi trasă la răspundere pentru plățile care nu sunt efectuate din cauza indisponibilității Aplicației sau a oricărei secțiuni a acesteia chiar dacă indisponibilitatea este atribuită unei intervenții a Perpetoo asupra Aplicației.
2.11 Condiții pentru utilizarea Serviciului. Pentru a începe utilizarea Serviciului, este necesar în primul rând să utilizați site-ul Perpetoo (www.Perpetoo.com) sau să descărcați Aplicația într-un dispozitiv mobil. Orice persoană care va descărca Aplicația în dispozitivul său își exprimă astfel acordul cu aceste Condiții Generale. O persoană poate fi înregistrată simultan atât ca și Conducător auto, cât și ca Locator, însă procesul de înregistrare este separat.
2.12 Partenerul de plăți online Netopia SRL (mobilpay.ro). Prin acceptarea prezentelor Condiţii, Utilizatorul acceptă, de asemenea, si Termenii și Condițiile serviciului de plăți online partener Netopia SRL (mobilpay.ro). Utilizatorul acceptă, de asemenea, că Perpetoo Drive SRL și Netopia SRL vor putea interveni în cazul tuturor situațiilor prevăzute la art. 6.2.8 de mai jos sau al oricăror eventuale litigii dintre Conducătorii auto și Locatori.
2.13 La înregistrare, Locatorul trebuie să îndeplinescă următoarele condiții:
a. trebuie să fie înregistrat în Aplicație cu identitatea reală și să furnizeze toate informațiile cerute la înscriere, în mod corect;
b. trebuie să furnizeze o adresa de e-mail și un număr de telefon unde poate fi contactat (cartelele SIM preplătite nu sunt acceptate);
c. este sau deține deplină capacitate juridică;
d. trebuie să creeze un singur profil de Locator în Aplicație;
e. oferă spre închiriere numai Autovehicule, așa cum sunt ele definite la pt 1.3 și pe care le deține pe întreaga perioadă a utilizării (proprietate, închiriere, comodat);
f. oferă spre închiriere numai Autovehicule care respectă legile și regulamentele în vigoare în România. Mașinile cu volan pe partea dreaptă nu sunt permise.
g. oferă spre închiriere numai Autovehicule întreținute în mod regulat, cu inspecția tehnică la zi în conformitate cu instrucțiunile producătorului și alte prevederi legale;
h. oferă un Autovehicul echipat corespunzător, cu roțile (vară/iarnă), frânele, farurile, direcţia, transparenţă geamuri, centuri de siguranță, triunghiuri reflectorizante, trusă medicală, extinctor, vestă reflectorizantă conforme cu reglementările în vigoare;
i. oferă un Autovehicul dotat, echipat şi întreţinut corespunzător astfel încât să nu pună în pericol integritatea şi viaţa atât ale Conducătorului auto cât și a persoanelor aflate în Autovehicul;
j. poate oferi numai Autovehicule fără nici o defecțiune care ar putea afecta confortul utilizării (de ex. aer condiționat defect, fereastră blocată etc);
k. trebuie să furnizeze informații adevărate, exacte, complete şi constant actualizate atât în profilul de Utilizator cât și în cel al Autovehiculelor sale din cadrul Aplicației;
l. nu trebuie să fi făcut obiectul plângerilor de la alți Utilizatori sau de la Perpetoo;
m. trebuie să accepte Termenii și Condițiile Generale ale Servicului Perpetoo;
n. oferă spre închiriere doar Autovehicule al căror kilometraj indică mai puțin de 300.000 km la momentul acceptării unei cereri de rezervare
o. oferă spre închiriere doar Autovehicule a caror vechime este de maxim 10 ani. ATENȚIE! vor exista situații în care Autovehiculul listat să aniverseze 10 ani în timp ce este listat în Aplicație. Astfel, acesta nu va mai putea recepționa cereri de închiriere peste data aniversării și profilul său va fi dezactivat;
p. oferă spre închiriere doar Autovehicule înmatriculate exclusiv pe teritoriul României;
q. oferă spre închiriere doar Autovehicule ce au RCA (Asigurare obligatorie de Răspundere Civilă Auto) în vigoare pe perioada de închiriere;
r. oferă spre închiriere doar Autovehicule ce au ITP (Inspecție Tehnică Periodică) în vigoare pe perioada de închiriere;
s. oferă spre închiriere doar Autovehicule ce au rovinieta în vigoare pe perioada de închiriere;
t. pune Autovehiculul la dispoziția Conducătorului auto într-un loc de parcare accesibil (parcările private sau cu acces plătit sunt excluse);
u. trebuie să aibă două seturi de chei disponibile;
v. trebuie să actualizeze informațiile (ex. kilometraj, dotări, preferințe) în profilul Autovehiculului atunci când apare o modificare;
w. trebuie să actualizeze informațiile personale/juridice în profilul său de utilizator atunci când apare o modificare;
x. oferă spre închiriere numai Autovehicule care respectă toate condițiile impuse prin prezentele Condiții Generale.
2.14 În situația în care Locatorul furnizează servicii de închiriere în mod regulat, acesta are obligația să se conformeze legislației specifice în domeniu, inclusiv dar fără a se limita la Legea nr. 38/2003 privind transportul în regim de taxi și în regim de închiriere, Norma metodologică de aplicare a acestei legi din 29.11.2007, etc.
2.15 Dacă Autovehiculul nu este proprietate personală a Locatorului, va fi nevoie de o autorizație scrisă notarială/contract din partea persoanei (fizice sau juridice) care deține în proprietate Autovehiculul, prin care se permite utilizarea sa prin Aplicație și menționează perioada acestei permisiuni, precum și certificatul de înmatriculare în original. La predarea Autovehiculului, Locatorul este obligat să furnizeze Conducătorului auto și o copie a acestei autorizații/contract, pe lângă certificatul de înmatriculare.
2.16 Dacă aceste condiții nu sunt respectate, orice daune rezultate vor fi în deplina responsabilitate a persoanei care a listat Autovehiculul în Aplicație. Perpetoo Drive SRL nu are nicio obligație legală sau contractuală de a verifica îndeplinirea de către Locator a condițiilor enumerate mai sus, Locatorul fiind unicul răspunzător pentru orice încălcare a acestora.
2.17 În cazul în care Autovehiculul are geamuri colorate/fumurii instalate după achiziționare, trebuie să fie prezentă în Autovehicul și predată Conducătorului auto, dovada că opacitatea geamurilor este conformă cu legea, în caz contrar Autovehiculul nu va fi acoperit de asigurare pe durata utilizării de către Conducătorul auto. În aceeași măsură, Conducătorul auto ar putea fi pasibil de amendă de circulatțe. Pentru verificare, puteți merge la un service specializat în vederea măsurării opacității geamurilor.
2.18 Listarea unui Autovehicul în Aplicație este gratuită și se face cu verificare prealabilă din partea Perpetoo. Odată ce Autovehiculul este listat, având calendarul de disponibilitate actualizat, Conducătorii auto interesați vor putea să trimită cereri de rezervare Locatorului. Rezervarea este confirmată doar în momentul în care Conducătorul auto efectuează plata.
2.19 La înregistrare, Conducătorul auto trebuie să îndeplinescă urmatoarele condiții:
b. trebuie să furnizeze o adresă de e-mail și un număr de telefon unde poate fi contactat (cartelele SIM preplătite nu sunt acceptate);
c. trebuie să fie major și să dețină permis de conducere categoria B de minim 1 an;
d. trebuie să creeze un singur profil în Aplicație;
e. trebuie să dețină permis de conducere valabil, atât la înscriere cât și pe toată perioada de utilizare a Autovehiculului;
f. trebuie să aibă un mijloc de plată electronic valabil (card bancar de debit sau de credit) pe numele său;
g. nu trebuie să fie în imposibilitate medicală de a conduce Autovehicule;
h. trebuie să accepte prezentele Condiții Generale;
i. trebuie să actualizeze informațiile personale în profilul său de utilizator atunci când apare o modificare.
2.20 Dacă aceste condiții nu sunt respectate, orice daune rezultate vor fi în deplina responsabilitate a Conducătorului auto. Perpetoo Drive SRL nu are nicio obligație legală sau contractuală de a verifica îndeplinirea de către Conducătorul auto a condițiilor enumerate mai sus, Conducătorul auto fiind unicul răspunzător pentru orice încălcare a acestora.
2.21 Perpetoo poate refuza accesul la serviciile Perpetoo utilizatorilor înscriși în Aplicație, care:
a. manifestă un comportament inadecvat sau lipsit de respect față de ceilalți utilizatori sau faţă de echipa Perpetoo;
b. utilizează Aplicația sau Serviciul în mod fraudulos;
c. au acumulat datorii (aceste datorii/plăți se pot referi fără a se limita la diferențe ce trebuie plătite la finalul cursei în cazul prelungirii acesteia sau a depășirii numărului de kilometri stabilit inițial, amenzi de trafic/parcare, alte taxe (trecere pod, autostradă etc), carburant, franșize în caz de daună, taxe pentru traduceri acte sau la orice compensație pe care Conducătorul auto o poate datora Locatorului autovehiculului pe care l-a utilizat sau Perpetoo, în conformitate cu prezentele Condiții Generale sau ale Contractului de închiriere);
d. alege altă modalitate de plată a rezervării decât cea specificată în Aplicație;
e. nu respectă prezentele Condiții Generale.
2.22 Condițiile înregistrării. Înregistrarea este gratuită și constă în introducerea datelor solicitate de Perpetoo prin intermediul Aplicației, cu numele și prenumele reale și o parolă asociată cu acestea, prin trimiterea acestora către Perpetoo și prin confirmarea înregistrării de către Perpetoo. Conectarea este personală, confidențială și netransferabilă. Înregistrarea nu poate fi finalizată fără furnizarea de date care sunt marcate ca obligatorii în Aplicație. La înregistrarea în Aplicație, Utilizatorii vor încarca, după caz, o copie foto a documentelor de identificare (valabil pentru toți Utilizatorii), o copie foto a permisului de conducere (valabil doar pentru Conducătorii auto), o copie foto a certificatului de înmatriculare a Autovehiculului și a actelor ce atestă forma juridică (valabil doar pentru Locatori).
2.23 Perpetoo poate efectua un control de identitate al Locatorilor de Autovehicule înregistrați in Aplicatie, prin invitarea acestora la sediul Perpetoo cu toate documentele în original. Neconformarea Locatorilor de a se prezenta sau dacă nu se pot verifica informațiile referitoare la identitatea acestora și/sau a Autovehiculului/Autovehiculelor listate poate duce la suspendarea temporară a profilului de Utilizator cât și a plăților către Locatorul Autovehiculului.
2.24 Crearea contului de Utilizator. Pe baza înregistrării, contul de utilizator va fi stabilit pentru solicitant, prin urmare Utilizatorul devine un Conducător auto sau un Locator, în funcție de procesul de înregistrare pe care l-a efectuat. Conducătorul auto/Locatorul va accesa contul de utilizator pe baza datelor pe care le-a introdus în timpul înregistrării (date de acces).
2.25 Nu există nici o obligație legală pentru înregistrarea unui cont de utilizator. Perpetoo își rezervă dreptul de a nu crea un cont de utilizator pentru solicitant fără a avea obligația de a justifica o astfel de decizie. În general, Perpetoo nu va stabili un nou cont de utilizator pentru un solicitant care a avut deja un cont de utilizator în trecut, și a încălcat obligațiile ce decurg din Condițiile Generale și/sau din Contractul de închiriere.
2.26 Perpetoo își rezervă dreptul de a accepta sau respinge listarea unui Autovehicul din orice motive, cum ar fi dar fără a se limita la starea tehnică, aspect exterior/interior neîngrijit, suspiciuni referitoare la veridicitatea informațiilor oferite la înregistrare sau la modul în care Locatorul își respectă permanent obligațiile asumate conform acestor Condiții Generale. Decizia Perpetoo de acceptare sau respingere a unui Autovehicul spre listare este unilaterală, fără a avea obligația de a justifica o astfel de decizie.
2.27 Cont de utilizator. Este posibil să fiți înregistrat simultan în calitate de Conducător auto și ca Locator într-un singur cont de utilizator. Conducătorul auto poate avea doar un singur cont de Conducător auto. Locatorul poate avea doar un singur cont de Locator. Locatorul însă poate avea mai multe Autovehicule înregistrate simultan. Perpetoo își rezervă dreptul de a limita numărul Autovehiculelor listate simultan de către același Locator. Conducătorul auto/Locatorul nu are dreptul de a transfera contul de utilizator unei terțe persoane.
ARTICOLUL 3 – CONTRACTUL CU PERPETOO
3.1 Încheierea Contractului. Perpetoo încheie Contractul cu Utilizatorul numai în formă electronică, prin bifarea de către Utilizator a luării la cunoștință și acceptării prezentelor Condiții. Contractul este încheiat și intră în vigoare la data completării formularului de înregistrare din Aplicație și a deschiderii unui cont de utilizator, dacă nu se prevede sau nu se agrează altfel.
3.2 Obiectul Contractului este furnizarea Serviciului Perpetoo Locatorului și Conducătorului auto și acordarea dreptului de a utiliza Aplicația sau a altor drepturi și obligații stipulate în aceste Condiții Generale.
3.3 Durata Contractului. Contractul este încheiat pe o perioadă nedeterminată în conformitate cu art. 1277 din Codul Civil.
3.4 Contractul poate fi denunțat unilateral cu o notificare prealabilă de 15 zile calendaristice înainte de încetarea efectivă, ce poate fi trimisă inclusiv prin e-mail, la adresele de e-mail înregistrate de Utilizatori sau în cazul Perpetoo, la adresa de e-mail existentă la rubrica Contact.
3.5 Închiderea contului de utilizator. Contractul poate înceta inclusiv prin închiderea contului de utilizator, atât de către Utilizatori, cât și de către Perpetoo. Închiderea contului de utilizator va avea același efect ca și o notificare de încetare a Contractului, fără preaviz. Conducătorul auto și Locatorul vor avea dreptul să închidă contul de utilizator oricând pentru orice motiv sau chiar fără motiv. ATENȚIE, contul de utilizator poate fi închis doar prin adresarea unui e-mail către Perpetoo, contul de utilizator nu poate fi închis prin ștergerea Aplicației.
3.6 ATENȚIE! contul de utilizator nu va putea fi închis cât timp există obligații neexecutate în baza Contractului sau a Contractului de închiriere.
3.7 Închiderea contului de utilizator de către Perpetoo. Perpetoo are dreptul să închidă contul de utilizator (adică să înceteze Contractul de plin drept, fără transmiterea vreunei notificări) al oricărui Conducător auto sau Locator, în special dar fără a se limita la următoarele cazuri:
a. dacă Conducătorul auto sau Locatorul încalcă orice articol din prezentele Condiții Generale, inclusiv prezentarea unei declarații false;
b. în cazul în care Perpetoo suspectează Conducătorul auto sau Locatorul ca desfășoară activități ilegale sau comportamente etice neadecvate. Un comportament etic neadecvat înseamnă mai ales un astfel de comportament prin care Conducătorul auto sau Locatorul încearcă să abuzeze de Serviciu în beneficiul său;
c. în cazul unei/unor reclamații împotriva Conducătorului auto realizată de către Locator/i sau în cazul unei/unor reclamații împotriva Locatorului realizată de către alți Utilizatori, caz în care chiar și o evaluare negativă în Aplicație poate constitui o plângere în ambele cazuri.
3.8 Consecințele închiderii contului de utilizator. Închiderea contului de utilizator duce la refuzarea accesului la Aplicație pentru utilizarea Serviciului. Cu toate acestea, prin închiderea contului de utilizator, obligațiile Conducătorului auto sau ale Locatorului care au apărut pe durata Contractului și nu au fost îndeplinite până la data închiderii contului (de exemplu, obligația de reparare a unei daune, achitarea unei penalități contractuale sau alte obligații etc.) nu vor înceta și nu vor înceta nici dispozițiile contractuale, chiar și după terminarea acestuia (de exemplu, dispozițiile privind penalitățile contractuale).
ARTICOLUL 4 – APLICAȚIA
4.1 Licența asupra Aplicației. Perpetoo acordă Conducătorului auto și Locatorului o licență ne-exclusivă de a utiliza Aplicația. Perpetoo își rezervă dreptul de a modifica aplicabilitatea teritorială a licenței.
4.2 Utilizarea Licenței. Licența permite descărcarea gratuită a Aplicației și salvarea ei pe orice număr de dispozitive mobile, și anume prin canale de distribuție autorizate pentru aplicații în sistemul de operare respectiv. Licența nu implică o autorizație de copiere a Aplicației de la un dispozitiv la altul.
4.3 Utilizarea Aplicației. Pe baza Licenței, este posibil să utilizați Aplicația și prin intermediul acesteia și Serviciul, în conformitate cu aceste Condiții Generale. Alte utilizări ale Aplicației nu sunt posibile și nici permise.
4.4 Restricționarea Licenței. Conducătorul auto și Locatorul nu au dreptul să acorde sub-Licență sau orice alte drepturi cu privire la Aplicație către terți sau să cesioneze sau să transfere Licența unei terțe părți și nu au dreptul să intervină în Aplicație sau în codul sursă al acesteia.
4.5 Informații disponibile Conducătorului auto. În cadrul Aplicației, Conducătorul auto are acces la:
a. contul său de utilizator;
b. oferta de Autovehicule disponibile pentru închiriat, inclusiv la fotografii, informații despre condițiile de utilizare și asigurare, calendar de disponibilitate, preț de utilizare;
c. evaluarea Locatorilor, inclusiv posibilitatea de a-și introduce propria evaluare;
d. versiunea actualizată a acestor Condiții Generale și a documentelor aferente.
4.6 Informații disponibile Locatorului
b. evaluarea Conducătorilor auto, inclusiv posibilitatea de a-și introduce propria evaluare;
c. oferta de Autovehicule disponibile pentru închiriat, inclusiv la fotografii, informații despre condițiile de utilizare și asigurare, disponibilitatea, preț de utilizare;
ARTICOLUL 5 – ÎNCHIRIEREA AUTOVEHICULULUI
5.1 Selecția Autovehiculului. Conducătorul auto trebuie să selecteze Autovehiculul pe care dorește să îl închirieze printr-o funcție a Aplicației destinată pentru aceasta. Conducătorul auto trebuie să precizeze perioada pentru care solicită Autovehiculul, care nu poate fi mai mare 30 de zile consecutive. După ce Conducătorul auto selectează Autovehiculul, acesta este obligat să-și confirme consimțământul cu forma actualizată a acestor Condiții Generale, care poate fi diferită de formularea în vigoare la data înregistrării în Aplicație a Conducătorului auto.
5.2 Încheierea Contractului de închiriere. După ce Conducătorul auto selectează Autovehiculul, o solicitare de rezervare se trimite din Aplicație Locatorului Autovehiculului. Acesta este informat cu privire la solicitarea de rezervare prin notificare în contul său din Aplicație, e-mail sau SMS. Locatorul Autovehiculului are opțiunea de a decide dacă dorește sau nu să accepte închirierea în termen de 1 oră dacă cererea este recepționată în intervalul orar 09:00-20:59 și în termen de maxim 13 ore de ore de la data primirii cererii dar nu mai târziu de oră 09:59 (a doua zi) dacă cererea este recepționată în intervalul orar 21:00-08:59. În cazul în care oferta nu este acceptată de către Locator în termenul stabilit sau dacă Locatorul respinge oferta, Contractul de închiriere nu va fi încheiat și Conducătorul auto nu va avea nicio obligație de încheiere a Contractului de închiriere.
5.3 În cazul în care Locatorul Autovehiculului acceptă solicitarea de rezervare, Conducătorul auto este notificat prin mesaj în contul lui din Aplicație, prin e-mail sau SMS și are libertatea să achite Prețul de utilizare prin serviciul de plăți partener Netopia SRL (mobilpay.ro) disponibil în Aplicație pentru a confirma astfel rezervarea și autogenerarea Contractului de închiriere, ce se va încheia cu data stabilită potrivit art. 5.6 de mai jos.
5.4 ATENȚIE! Orice plată a serviciilor furnizate prin intermediul Aplicației Perpetoo, realizată altfel decât prin intermediul serviciului de plăți partener Netopia SRL (mobilpay.ro) va fi considerată o încălcare a acestor Termeni și Condiții și poate avea ca rezultat suspendarea sau ștergerea contului Utilizatorului.
5.5 Data încheierii Contractului de închiriere. Rezervarea este confirmată când plata a fost efectuată și atât Locatorul Autovehiculului cât și Conducătorul auto au primit confirmarea prin notificare în contul lor din Aplicație, e-mail sau SMS. Odată ce rezervarea este confirmată între Locatorul Autovehiculului și Conducătorul auto, Contractul de închiriere se consideră încheiat iar Locatorul Autovehiculului și Conducătorul auto sunt obligați să își îndeplinească obligațiile contractuale prevăzute în prezentul capitol dar și în modelul de Contract de închiriere existent în Aplicație și pe care părțile îl vor semna «ad probationem» la predarea și primirea Autovehiculului.
5.6 Mai multe solicitări. În cazul în care un Locator va recepționa pentru același Autovehicul și pentru aceeași perioadă de timp mai multe solicitări, va încheia Contractul de închiriere cu Conducătorul auto care va achita primul Prețul de utilizare și nu va fi posibil să încheie Contractul de închiriere cu alți Conducători auto, chiar dacă anterior acceptase și alte solicitări.
5.7 Rezervarea Autovehiculului. Imediat după încheierea Contractului de închiriere, Autovehiculul va fi rezervat pe perioada de închiriere selectată. Conducătorul auto este de acord și solicită în mod expres ca executarea Contractului de închiriere, adică rezervarea Autovehiculului, să înceapă imediat la momentul încheierii Contractului de închiriere și nu după expirarea termenului de 14 zile stabilit de lege pentru retragerea consumatorului din acordul încheiat prin mijloace de comunicare la distanță. Conducătorul auto cunoaște și acceptă dispozițiile legale ale art. 16 din Ordonanța de urgență nr. 34/2014 privind drepturile consumatorilor în cadrul contractelor încheiate cu profesioniștii, precum și pentru modificarea și completarea unor acte normative, conform căruia prestarea de servicii de închiriere de mașini este exceptată de la dreptul de retragere prevăzut la art. 9-15 în ceea ce privește contractele la distanță.
5.8 Anularea unei rezervări de către Conducătorul auto, pentru rezervările efectuate cu plata pe oră
5.8.1 Conducătorul auto își poate anula rezervarea în mod gratuit după plata rezervării efectuată în Aplicație, cu singura condiție ca perioada de rezervare să nu înceapă în mai puțin de 24 ore. Dacă această condiție este îndeplinită, Conducătorul auto va recepționa integral suma plătită.
5.8.2 Dacă anularea rezervării se face cu până la 24 ore după plata rezervării dar cu mai puțin de 24 ore până la începerea perioadei rezervate Conducătorului auto i se rambursează 50% din suma plătită la rezervare, corespondentă prețului de închiriere. Suma plătită pentru asigurare și franșiză va fi returnată integral.
5.8.3 Pentru anularea unei rezervări la mai mult de 24 de ore de la plata rezervării și cu mai mult de 24 ore înainte de începerea perioadei rezervate, Conducătorului auto i se rambursează 50% din suma plătită la rezervare, corespondentă prețului de închiriere. Suma platită pentru asigurare și franșiză va fi returnată integral.
5.8.4 Pentru anularea rezervării la mai mult de 24 de ore de la plata rezervării și cu mai puțin de 24 ore înainte de începerea perioadei rezervate, nu se restituie niciun procent din suma plătită de Conducătorul auto pentru perioada de închiriere pe care a anulat-o, corespondentă prețului de închiriere. Suma platită pentru asigurare și franșiză va fi returnată integral.
5.8.5 Pentru micșorarea perioadei unei rezervări în timpul desfășurării acesteia, nu se restituie niciun procent din suma plătită de Conducătorul auto pentru perioada de închiriere pe care a anulat-o, corespondentă prețului de închiriere, franșizei sau sumei de asigurare.
5.9 Anularea unei rezervări de către Conducătorul auto, pentru rezervările efectuate cu plata pe zi
5.9.1 Conducătorul auto își poate anula rezervarea în mod gratuit, după plata rezervării efectuată în Aplicație, cu singura condiție ca perioada de rezervare să nu înceapă în mai puțin de 7 de zile. Dacă această condiție este îndeplinită, Conducătorul auto va recepționa integral suma plătită.
5.9.2 Pentru anularea unei rezervări la mai puțin de 7 zile până la începerea perioadei rezervate, Conducătorului auto i se rambursează 50% din suma plătită corespondentă prețului de închiriere pentru perioada de închiriere pe care a anulat-o. Suma plătită pentru asigurare și franșiză va fi returnată integral.
5.9.3 Pentru anularea rezervării cu mai puțin de 24 ore înainte de începerea perioadei rezervate, nu se restituie niciun procent din suma plătită de Conducătorul auto pentru perioada de închiriere pe care a anulat-o, corespondentă prețului de închiriere. Suma plătită pentru asigurare și franșiză va fi returnată integral.
5.9.4 Pentru micșorarea perioadei unei rezervări în timpul desfășurării acesteia, nu se restituie niciun procent din suma plătită de Conducătorul auto pentru perioada de închiriere pe care a anulat-o, corespondentă prețului de închiriere sau franșizei. Acestuia i se va returna doar suma de bani aferentă sumei de asigurare pentru zilele ce nu vor mai face parte din perioada de închiriere, cu singura condiție ca solicitarea de micșorare a perioadei de rezervare să se fi făcut prin Aplicație.
5.9.5 În cazul în care Conducătorul auto constată nereguli tehnice sau care împiedică funcționarea optimă a Autovehiculului atunci când se prezintă să îl preia de la Locator, din cauza cărora nu îl poate prelua, poate face o solicitare, în termen de 24 de ore de la momentul constatării neregulilor, de restituire a sumelor achitate, pe care o va trimite către Perpetoo, împreună cu dovezile relevante. În cazul constatării existenței neregulilor semnalate, Perpetoo va restitui Conducătorului auto, în termen de 7 zile, prețul utilizării achitat de acesta. În această situație nedorită, Perpetoo sfătuiește Conducătorul auto să i se adreseze cât mai repede posibil astfel încât să fie susținut în găsirea unei variante alternative de transport din Aplicația Perpetoo.
5.10 Anularea unei rezervări de către Locator
5.10.1 În cazul în care anularea se datorează Locatorului Autovehiculului (Locatorul dorește să anuleze, Autovehiculul nu mai este disponibil, Locatorul nu vine la predarea Autovehiculului către Conducătorul auto), Conducătorul auto are dreptul să i se ramburseaze integral Prețul de utilizare. În aceste cazuri, Perpetoo se poate adresa instanței de judecată cu o cerere de despăgubire împotriva Locatorului, pentru acoperirea prejudiciului, pe care părțile înțeleg să îl cuantifice la de 3 ori Prețul închirierii, la care se poate adăuga oricare alte daune pe care le-ar putea suporta Perpetoo, Conducătorului auto prin această anulare. De asemenea, Perpetoo își rezervă dreptul de excludere a Locatorului Autovehiculului din Aplicație. În această situație nedorită, Perpetoo sfătuiește Conducătorul auto să i se adreseze astfel încât să fie susținut în găsirea unei variante alternative de transport de pe Aplicația Perpetoo.
5.10.2 Locatorul poate anula o rezervare, la locul de predare a Autovehicului, în situația în care Conducătorul auto nu își îndeplinește obligațiile menționate la punctele 2.19 și 5.12.
5.11 Disponibilitatea datelor de contact între Locator și Conducătorul auto. După încheierea Contractului de închiriere prin achitarea Prețului de utilizare, Locatorul și Conducătorul auto recepționează reciproc datele lor de contact (nume complet, adresa de e-mail și telefon) pentru stabilirea detaliilor privind întâlnirea în vederea predării și preluării Autovehiculului. Perpetoo nu răspunde pentru aceste detalii și nici pentru stabilirea orei și locului întâlnirii pentru predarea Autovehiculului către Conducătorul auto sau pentru preluarea Autovehiculului de către Locator la finalul perioadei de închiriere.
5.12 Obligațiile Conducătorului auto la preluarea Autovehiculului. Conducătorul auto este obligat să ajungă la timp la locul unde Autovehiculul trebuie preluat, capabil să conducă Autovehiculul în conformitate cu reglementările legale (adică în special Conducătorul auto nu va fi sub influența alcoolului sau a altor substanțe toxice).
Dacă Conducătorul auto dorește să transporte un animal de companie în Autovehicul (în conformitate cu condițiile Locatorului), acesta nu trebuie să fie murdar mai mult decât este normal, cu excepția cazului în care este transportat într-o cutie de transport sau în orice altă cutie care va împiedica animalul de companie să murdărească Autovehiculul și doar în condițiile în care Locatorul a agreat deja acest lucru. ATENȚIE! Conducătorul Auto este obligat să aibă asupra sa și să prezinte Locatorului actul său de identitate în original, permisul de conducere în original și cardul bancar în original de pe care a realizat tranzacția de rezervare. Neprezentarea acestor documente în original, rezervă dreptul Locatorului de a nu preda Autovehiculul. În această situație, Contractul de închiriere, nu se poate executa, devine nul și nu se va restitui niciun procent din suma plătită de Conducătorul auto pentru perioada de închiriere, corespondentă Prețului de închiriere. Suma plătită pentru asigurare și franșiză vor fi returnate integral. Recomandăm Conducătorului auto să ia legătura cu Perpetoo pentru lămuriri suplimentare.
5.13 Obligațiile Locatorului la predarea Autovehiculului. Locatorul este obligat să ajungă la timp la locul unde va fi predat Autovehiculul și să pregătească Autovehiculul pentru a fi înmânat Conducătorului auto cu toate documentele necesare în conformitate cu Contractul de închiriere, cu aceste Condiții Generale și toate dispozițiile legale în vigoare.
5.14 Ale obligații ale Conducătorului auto la preluarea Autovehiculului. Conducătorul auto are obligația să verifice identitatea Locatorului sau a împuternicitului acestuia și a Autovehiculului, documentele Autovehiculului oferit spre închiriere, starea Autovehiculului, în special echipamentele de siguranță și să consemneze în Anexa 1 a Contractului de închiriere (și eventual în Aplicație) orice neconcordanțe, această acțiune având repercusiune directă asupra asigurării pe timpul călătoriei. Locatorul trebuie să completeze cel puțin mențiunile obligatorii ale Anexei 1 și Conducătorul auto să încarce în Aplicație fotografii care capturează exteriorul Autovehiculului și fotografii care capturează interiorul Autovehiculului, conform indicațiilor din Anexa 1, în cazul neconcordanțelor sau avariilor existente
5.15 Perpetoo nu este responsabil pentru a efectua niciuna dintre verificările enumerate mai sus. Fiecare Conducător auto este în întregime și singurul responsabil pentru aceste verificări.
5.16 Inspectarea Autovehiculului la preluarea de către Locator. La preluarea Autovehiculului, Conducătorul auto împreună cu Locatorul sau reprezentantul acestuia verifică starea Autovehiculului, defectele, vicii descoperite și eventualele neconformități cu orice punct din articolul 5.18 și le înregistrează în Anexa 1 a Contractul de închiriere (Anexa 1 și Contractul de închiriere sunt disponibile pentru descărcare și printare din Aplicație, la secțiunea destinată rezervării). Locatorul trebuie să completeze cel puțin mențiunile obligatorii ale Anexei 1 și tot Locatorul trebuie să încarce în Aplicație fotografii care capturează exteriorul Autovehiculului și fotografii care capturează interiorul Autovehiculului, conform indicațiilor din Anexa 1, în cazul neconcordanțelor sau avariilor apărute pe perioada de închiriere.
5.17 Semnarea Anexei 1 la Contractul de închiriere „ad probationem”. În momentul preluării Autovehiculului, Locatorul sau reprezentantul acestuia și Conducătorul auto vor completa și semna, pe lângă Contractul de închiriere și Anexa 1 a Contractului de închiriere, disponibile pentru descărcare și completare din Aplicație. Locatorul declară că a luat la cunoștință și se obligă să aibă asupra sa pentru completare și semnare aceste documente iar Conducătorul Auto declară că a luat la cunoștință și se obligă să aibă asupra sa pe lângă Contractul de închiriere și Anexa 1 semnată atunci când utilizează Autovehiculul pe perioada rezervată.
5.18 Starea Autovehiculului la predare. Cu excepția cazului în care se specifică altfel în Aplicație sau este convenit altfel între părți, Autovehiculul trebuie predat:
a. în starea descrisă în Aplicație;
b. adaptat pentru circulația pe drumurile publice în conformitate cu reglementările legale, inclusiv cu pneurile corespunzătoare pentru fiecare anotimp;
c. recomandabil cu rezervorul plin;
d. curat, însemnând curățat atât în interior cât și în exterior ținând cont de vremea actuală sau recentă (ceea ce înseamnă că Autovehiculul nu trebuie să fie murdar în mod semnificativ de noroi sau frunze, iarna nu trebuie acoperit în mod neobișnuit de zăpadă sau gheață etc.);
e. fără obiecte mobile care nu sunt utilizate de regulă în timpul funcționării auto, cu excepția cazului în care elementele respective sunt fixate pe o parte a Autovehiculului și nu pot fi demontate (de ex: obiectele personale trebuie îndepărtate, cum ar fi ochelari de soare, orice obiecte de valoare, bani etc.);
f. cu toate echipamentele obligatorii în condiții corespunzătoare conforme cu reglementările în vigoare (triunghiuri reflectorizante, trusă medicală, extinctor, vestă reflectorizantă); și
g. cu toate documentele necesare: Contractul de închiriere și Anexa 1 a Contractului de închiriere (printate din Aplicație pentru completare și semnare), certificat de înmatriculare Autovehicul, și în cazuri speciale autorizarea/contractul dacă mașina nu este proprietate personală, și dacă este cazul, dovadă că opacitatea geamurilor este legală și orice alte documente necesare, în conformitate cu dispozițiile legale în vigoare.
5.19 Accesorii ale Autovehiculului. Următoarele elemente trebuie furnizate Conducătorului auto împreună cu Autovehiculul:
a. un set de chei de la Autovehicul;
b. tot ceea ce este necesar pentru utilizarea cuvenită a echipamentului de securitate cu care este echipat Autovehiculul, în cazul în care acesta trebuie utilizat (de exemplu chei).
5.20 Condiții de utilizare a Autovehiculului. Înaintea utilizării Autovehiculului de către Conducătorul auto, acesta este obligat să se familiarizeze cu condițiile de utilizare ale acestuia și care sunt menționate în Aplicație și să adere la astfel de condiții (de exemplu, să nu fumeze în Autovehicul, să nu transporte animale în acesta, să utilizeze Autovehiculul numai pe tipurile de drum specificate, etc.). Printre altele, Conducătorul auto este obligat să utilizeze echipamentul de securitate cu care Autovehiculul este echipat. În special, Conducătorul auto nu are dreptul să utilizeze Autovehiculul în afara teritoriului stabilit în Aplicație. În nici un caz Conducătorul auto nu va avea dreptul să utilizeze Autovehiculul în afara teritoriului României și în niciun fel ce poate fi considerat a fi o excludere de la asigurarea acestuia în conformitate cu Certificatul de asigurare recepționat. Conducătorul auto nu trebuie să participe cu Autovehiculul în nici un fel de cursă, competiție sau alte evenimente similare, să conducă Autovehiculul pe drumuri care nu sunt publice (cum ar fi circuitele de curse), să utilizeze Autovehiculul închiriat în scopuri comerciale sau să facă orice fel de intervenții sau modificări Autovehiculului.
5.21 Încetarea Contractului de închiriere. Contractul de închiriere poate înceta:
prin anularea unei rezervări din Aplicație în conformitate cu art. 5.8, 5.9, 5.10 și 5.12 din prezentele Condiții Generale;
prin restituirea Autovehiculului la sfârșitul perioadei de închiriere;
rezilierea Contractului în conformitate cu art. 5.23 de mai jos;
prin acordul Locatorului și a Conducătorului auto;
atât Conducătorul auto cât și Locatorul sunt îndreptățiți să se retragă din înțelegere, dacă cealaltă parte nu se prezintă la locul de întâlnire, la data și ora stabilite pentru efectuarea predării-primii și dacă au trecut 30 de minute față de ora stabilită, fără să se fi făcut vreo înștiințare.
în orice alt mod stabilit în Contractul de închiriere între Locator și Conducătorul auto.
5.22 În conformitate cu art. 1553 din Codul civil, neexecutarea următoarelor obligații de către Conducătorul auto atrag rezilierea de drept a Contractului de închiriere, Conducătorul auto fiind considerat de drept în întârziere la data prevăzută pentru îndeplinirea obligației, în sensul art. 1523 Cod Civil:
Conducătorul auto nu folosește Autovehiculul ca un bun Locator sau potrivit destinației stabilite prin Contractul de închiriere sau în conformitate cu specificațiile producătorului său încalcă prezentele Condiții Generale;
Conducătorul auto cesionează drepturile sale izvorând din prezentul Contract către un terț sau subînchiriază Autovehiculul, sau îl grevează de sarcini;
Conducătorul auto aduce modificări Autovehiculului, care îi afectează acestuia integritatea fizică sau funcțională, sau îl utilizează pentru activități interzise de către prezentele Condiții Generale (taximetrie, car-sharing, rent-a-car, activități sportive și raliuri, transport de persoane și/sau de bunuri peste sarcina maximă admisă conform specificațiilor tehnice ale producătorului, transport de mărfuri care necesită condiții speciale de transport sau autorizare);
Conducătorul auto nu respectă una sau mai multe obligații dintre cele prevăzute la Anexa 1 a acestor Condiții Generale - Politica de asigurare în cazul unui accident, furt sau a altor daune aduse Autovehiculului;
Conducătorul auto nu își execută sau își execută în mod defectuos alte obligații în conformitate cu Contractul de închiriere.
5.23 În situațiile menționate la art. 5.22 de mai sus, Locatorul este îndreptățit să considere Contractul de închiriere reziliat de plin drept, fără intervenția instanței de judecată (în sensul art. 1553 Cod Civil), pe bază de notificare transmisă Conducătorului auto, prin orice mijloc de comunicare.
5.24 Contractul de închiriere încetează de plin drept, fără a mai fi necesară intervenția unei instanțe judecătorești, în cazul în care Conducătorul auto nu își execută sau își execută necorespunzător orice alte obligații prevăzute în sarcina sa (cu excepția celor menționate la art. 5.22) după ce acesta a fost avertizat printr-o notificare transmisă prin orice mijloc de comunicare (fax, e-mail, sms, telefon, etc) că o nouă nerespectare a acestor obligații va duce la rezilierea de drept a contractului sau în alte moduri prevăzute în Contractul de închiriere.
5.25 Încetarea Contractului de închiriere nu va avea nici un efect aupra obligațiilor deja scadente între părțile contractante.
5.26 Prevederile articolelor de mai sus nu înlătură răspunderea părții care în mod culpabil a cauzat încetarea Contractului de închiriere, aceasta fiind obligată la plata de daune-interese conform dispozițiilor din Codul Civil.
5.27 Returnarea Autovehiculului către Locator. La expirarea termenului convenit în Contractul de închiriere, Conducătorul auto va fi obligat să returneze Autovehiculul Locatorului sau reprezentantului acestuia în momentul și în locul convenit cu Locatorul și în aceeași stare în care l-a preluat. Conducătorul auto este răspunzător pentru orice daune cauzate Autovehiculului pe durata închirierii, adică din momentul în care se află în posesia acestuia până în momentul în care îl returnează. ATENȚIE! Conducătorul auto este singurul răspunzător pentru orice infracțiuni sau încălcări ale legislației, pe durata închirierii, săvârșite ca urmare a utilizării Autovehiculului. Conducătorul auto este singurul răspunzător pentru orice infracțiuni sau încălcări ale legislației rutiere, pe durata închirierii, săvârșite ca urmare a utilizării Autovehiculului
5.28 Conducătorul auto nu are obligația de a curăța Autovehiculul la sfârșitul perioadei de închiriere, cu excepția cazului în care urmele de murdărie sunt pronunțate (la interior - noroi sau nisip, iar la exterior - urme pronunțate de noroi pe caroserie, din cauza circulației pe drumuri murdare).
5.29 La revenirea Autovehiculului, Conducătorul auto și Locatorul sau reprezentantul acestuia verifică starea Autovehiculului și apoi completează Anexa 1 (a Contractului de închiriere pus la dispoziția părților în Aplicație). Atât Locatorul, cât și Conducătorul auto trebuie să păstreze o copie a Anexei 1 timp de cel puțin un an. În caz de daune, Locatorul Autovehiculului trebuie să le consemneze în Anexa 1 și să încarce în Aplicație fotografii care capturează exteriorul Autovehiculului și fotografii care capturează interiorul Autovehiculului, în cazul avariilor apărute pe perioada de închiriere. Locatorul are la dispoziție 48 de ore de la producerea evenimentului sau de la momentul returnării autovehiculului (oricare se produce mai devreme) pentru a raporta dauna către Asigurător. După această perioadă de timp, aceasta nu va mai putea procesa solicitarea, iar asigurarea nu va mai putea acoperii respectivele daune. ATENȚIE! Părțile acceptă faptul că Autovehiculul va fi afectat de uzură normală care nu este acoperită de asigurarea de risc şi este asumarea totală a Locatorului.
5.30 Modificarea/Prelungirea perioadei de închiriere
5.30.1 Conducătorul auto care dorește să prelungească o rezervare care nu a început deja trebuie să facă acest lucru doar prin Aplicație. Înainte de a solicita extinderea perioadei de închiriere, Conducătorul auto se obligă să verifice calendarul de disponibilitate a Autovehiculului din Aplicație. Extinderea duratei de închiriere trebuie să fie solicitată folosind Aplicația și trebuie să fie acceptată de către Locatorul Autovehiculului. Plata adițională trebuie făcută prin intermediul Aplicației, în conformitate cu prețurile menționate în Aplicație.
5.30.2 Conducătorul auto care dorește să prelungească o rezervare care a început deja trebuie să facă acest lucru doar prin Aplicație. Înainte de a solicita extinderea perioadei de închiriere, Conducătorul auto se obligă să verifice calendarul de disponibilitate a Autovehiculului din Aplicație. Extinderea duratei de închiriere trebuie să fie solicitată folosind Aplicația și trebuie să fie aprobată de către Locatorul Autovehiculului. Plata trebuie făcută prin intermediul Aplicației. Menținerea unui Autovehicul peste perioada inițială de închiriere fără validarea extensiei rezervării prin intermediul Aplicației este o încălcare atât a condițiilor de asigurare cât și a prezentelor Condițiilor Generale și poate duce la eliminarea din Aplicație atât a Conducătorului auto cât și a Locatorului. Prelungirea perioadei de închiriere va fi confirmată odată ce Locatorul și-a dat acordul, plata a fost efectuată prin intermediul Aplicației și un alt Certificat de asigurare este emis pentru extensia de timp solicitată.
5.31 Modificarea/Diminuarea perioadei de închiriere
5.31.1Conducătorul auto care dorește să reducă perioada de închiriere pentru o rezervare care nu a început deja trebuie să facă acest lucru doar prin intermediul Aplicației. Reducerea duratei de închiriere trebuie să fie solicitată folosind Aplicația și trebuie să fie acceptată de către Locatorul Autovehiculului. Restituirea plății pentru perioada de închiriere ce a fost anulată se va face conform condițiilor de anulare a unei rezervări de către Conducătorul auto (art. 5.8-5.9).
5.31.2 Conducătorul auto care dorește să reducă perioada de închiriere pentru o rezervare care a început deja trebuie să facă acest lucru doar prin intermediul Aplicației. Reducerea duratei de utilizare trebuie să fie solicitată folosind Aplicația și trebuie să fie acceptată de către Locatorul Autovehiculului. Restituirea plății pentru perioada de închiriere ce a fost anulată se va face conform condițiilor de anulare a unei rezervări de către Conducătorul auto (art. 5.8-5.9).
5.32 Întârzierea returnării Autovehiculului. În cazul în care Conducătorul auto nu returnează Autovehiculul la data și ora convenite și consemnate în rezervarea din Aplicație, Contractul de închiriere și Anexa 1, acesta va fi răspunzător după cum urmează:
5.32.1Pentru Autovehicule rezervate prin plata cu ora:
5.32.1.1 În stituația în care Conducătorul auto comunică întârzierea și aceasta nu va depăși 1 oră, Perpetoo sfătuiește utilizatorii să dea dovadă de înțelegere.
5.32.1.2 În situația în care Conducătorul auto comunică întârzierea și Autovehiculul este returnat la mai mult de 1 oră după ora de întoarcere convenită între Locator și Conducătorul auto, Conducătorul auto va plăti o penalitate de întârziere echivalentă cu dublul sumei plătite pe 1 oră de închiriere, pentru fiecare oră de întârziere. Penalitatea va fi plătită prin intermediul Aplicației sau în alt mod stabilit în Contractul de închiriere. ATENȚIE! În această situație, călătoria nu se mai află sub incidența asigurării și este responsabilitatea totală a Conducătorului auto în caz de daune.
5.32.1.3 În situația în care Conducătorul auto nu comunică Locatorului întârzierea, în cazul unei întârzieri mai mari de 2 ore, Locatorul Autovehiculului are obligația de a anunța nerestituirea acestuia către Asigurator și Perpetoo.
5.32.2Pentru Autovehicule rezervate prin plata cu ziua:
5.32.2.1 În situația în care Conducătorul auto comunică Locatorului întârzierea și Autovehiculul este returnat în cel mult 1 oră după ora de întoarcere convenită între Locator și Conducătorul Auto, Perpetoo recomandă utilizatorilor să dea dovadă de înțelegere.
5.32.2.2 În sitiația în care Conducătorul auto comunică Locatorului întârzierea și Autovehiculul este returnat la mai mult 1 oră și în maxim 24 de ore după ora de întoarcere convenită între Locator și Conducătorul auto, acesta din urmă va plăti o penalitate de întârziere echivalentă cu dublul sumei plătite pentru 1 zi de închiriere. Penalitatea va fi plătită prin intermediul Aplicației sau în alt mod stabilit în Contractul de închiriere.
ATENȚIE! În acest caz, perioada de timp adițională nu este acoperită de asigurare și orice pagubă rezultată va fi în responsbilitatea Conducătorului auto.
5.32.2.3 În situația în care Conducătorul auto nu comunică Locatorului întârzierea, în cazul unei întârzieri mai mari de 2 ore, Locatorul Autovehiculului are obligația de a anunța nerestituirea acestuia către către Asigurator și Perpetoo.
5.32.2.4 În situația în care Conducătorul auto nu comunică Locatorului întârzierea, în cazul unei întârzieri mai mari de 24 de ore, Locatorul Autovehiculului are obligația de a anunța autoritățile competente, Asiguratorul și Perpetoo. În această situație, Perpetoo Drive SRL își rezervă dreptul de a lua măsurile necesare în vederea protejării intereselor Aplicației și ale Locatorului Autovehiculului.
5.32.3 Orice întârziere de returnare a Autovehiculului ce depășește 5 zile, dă dreptul Locatorului de a depune plângere penală împotriva Conducătorului auto pentru abuz de încredere/furt la autoritățile competente.
5.33 Utilizarea Autovehiculului de către o terță parte. Conducătorul auto nu are dreptul de a pune Autovehiculul la dispoziția terților, nici măcar în mod gratuit.
5.34 Deteriorarea Autovehiculului. ATENȚIE! În cazul în care Conducătorul auto nu reușește să returneze Autovehiculul în starea în care l-a preluat, inclusiv acesta are deteriorări la interior sau exterior, Conducătorul auto este obligat să plătească costurile reale necesare pentru înlăturarea/repararea daunelor, cu excepția cazului în care aceste costuri sunt acoperite de asigurare.
5.35 Rezervorul de combustibil. ATENȚIE! În cazul în care Conducătorul auto va returna Autovehiculul cu o cantitatea de combustibil inferioară față de nivelul cu care a preluat Autovehiculul de la Locator, consemnat in Anexa 1 a Contractului de închiriere, acesta este obligat să plătească Locatorului o taxă pentru alimentarea cu combustibil.
5.36 În cazul în care Conducătorul auto conduce Autovehiculul pentru mai mulți kilometri decât kilometrajul maxim specificat în rezervarea plătită prin Aplicație, Conducătorul auto are obligația să calculeze împreună cu Locatorul și să plătească adițional prin Aplicație, pentru fiecare kilometru peste limita specificată în Aplicație, conform prețului per km de depășire stabilit și vizibil în profilul fiecărei mașini aflate în Aplicație.
5.37 Anexa 1. Anexa 1 a Contractului de închiriere trebuie semnată atât de către Locator cât și de Conducătorul auto, atât la preluarea cât și la restituirea Autovehiculului. Conducătorul auto este responsabil de realizarea și încărcarea în Aplicație a fotografiilor în caz de sesizare a unor daune vizibile ale Autovehiculului atunci când intră în posesia acestuia. Locatorul este responsabil de realizarea și încărcarea în Aplicație a fotografiilor în caz de sesizare a unor daune vizibile, neexistente inițial, ale Autovehiculului, atunci când reintră în posesia acestuia. Tot Locatorul va fi cel care va încărca în Aplicație, copia Anexei 1 și va finaliza închirierea. ATENȚIE! Această etapă este importantă și obligatorie pentru asigurarea plății către Locator din partea Perpetoo.
5.38 Predarea Autovehiculului fără Contract de închiriere. În cazul în care Autovehiculul este predat Conducătorului auto de către Locator, fără a avea un Contract de închiriere, utilizarea acestuia nu va mai fi guvernat de prezentele Condiții Generale sau de Contractul de închiriere. În acest caz, utilizarea Autovehiculului nu este acoperită de asigurarea încheiată prin intermediul Aplicației și toate neplăcerile rezultate în urma acestui fapt sunt responsabilitatea exclusivă a utilizatorilor. Perpetoo își rezervă dreptul de a elimina conturile acestor utilizatori fără notificare.
ARTICOLUL 6 – DREPTURILE ȘI OBLIGAȚIILE LOCATORULUI ȘI ALE CONDUCĂTORULUI AUTO
6.1 Drepturi și obligații generale ale Conducătorului auto și ale Locatorului
6.1.1 Efectul obligatoriu al instructiunilor din Aplicatie. Conducătorul auto și Locatorul trebuie să respecte întotdeauna instrucțiunile și să acționeze în modul specificat în Aplicație.
6.1.2 Furnizarea de date reale. Conducătorul auto/Locatorul confirmă faptul că toate datele și declarațiile furnizate sunt adevărate, în special în ceea ce privește specificarea datelor personale și de contact și a condițiilor în care aceștia pot deține calitatea de Conducător auto/Locator. Dacă există o schimbare a acestor date personale sau acestea sunt inexacte, atunci Conducătorul auto/Locatorul va actualiza imediat aceste date în Aplicație sau va informa imediat Perpetoo despre acest fapt prin e-mail sau telefon.
6.1.3 Oferte exclusive și recomandări. Utilizatorii eligibili pot beneficia de oferte exclusive negociate de Perpetoo cu partenerii săi. Programul de recomandări permite Utilizatorilor să obțină avantaje suplimentare prin recomandarea serviciilor Perpetoo către prieteni, în momentul în care prietenii respectivi se înscriu în Aplicație și îl utilizează pentru prima dată.
6.2 Drepturile și obligațiile Conducătorului auto
6.2.1 Accesul interzis al unor terțe persoane. Conducătorului auto i se interzice să furnizeze Serviciul sau să îl pună la dispoziția oricărei terțe părți. Conducătorul auto nu trebuie să furnizeze datele de acces sau orice alt acces la contul de utilizator unor terțe părți și este obligat să ia toate măsurile rezonabile pentru a ascunde astfel de date. Conducătorul auto va fi pe deplin răspunzător pentru orice utilizare neautorizată a acestor date de acces sau a contului de utilizator și pentru orice daune cauzate astfel către Perpetoo, Locatorului sau oricarei terțe persoane. Dacă astfel de parole sunt pierdute sau furate sau dacă dreptul de utilizare a acestor parole ar fi încălcat în alt mod, Utilizatorul va fi obligat să informeze imediat Perpetoo despre acest fapt, iar Perpetoo va modifica datele de acces.
6.2.2 Respectarea legislației în vigoare. Conducătorul auto este obligat să respecte reglementările legale în vigoare din Romania și cele ale Uniunii Europene. Conducătorul auto este pe deplin răspunzător pentru orice eventuale daune care ar rezulta din difuziunea datelor și a informațiilor prin intermediul Aplicației (ex: cele pentru evaluarea Locatorilor efectuate în Aplicație). Toate eventualele daune provocate astfel Locatorului, Perpetoo sau oricărui tert, vor fi acoperite integral de către Conducătorul auto.
6.2.3 Sancțiuni contractuale. Toate penalitățile sau sanctiunile contractuale ce sunt în sarcina Conducătorului auto conform prezentelor Condiții Generale sau Contractului de închiriere vor fi plătite de acesta către Locator prin intermediul Aplicației și a serviciului partener de plăți online al Netopia SRL (mobilpay.ro). Nici o penalitate contractuală nu va fi plătită direct Locatorului. Conducătorul auto a luat la cunoștință și este de acord că penalitățile sau sancțiunile contractuale vor fi plătite în mod automat (prin debitare directă). Dacă acest lucru nu este posibil, Perpetoo va informa Conducătorul auto cu privire la modul în care acesta trebuie să plătească penalitatea contractuală. Plata penalităților contractuale nu aduce atingere dreptului persoanei vătămate la despăgubiri pentru acoperirea în intregime a prejudiciului.
6.2.4 Răspunderea pentru infracțiuni de orice fel (inclusiv cele de trafic). Conducătorul auto a luat la cunoștință și este de acord că este singurul răspunzător pentru orice greșeli și fapte ilegale pe care le comite atunci când utilizează Autovehiculul. Conducătorul auto se obligă să răspundă pentru actele și/sau omisiunile proprii efectuate când utilizează Autovehiculul, precum și să suporte plata tuturor amenzilor sau oricăror alte sume datorate pentru utilizarea necorespunzatoare a Autovehiculului sau nerespectarea în orice alt fel a legislației specifice și a obligațiilor rezultate din prezentul Contract. În cazul unei fapte ilegale pentru care Conducătorul auto este răspunzător, Conducătorul auto a luat la cunoștință și este de acord că Locatorul are dreptul de a furniza autorităților care investighează fapta savârșită, date despre Conducătorul auto. În cazul unei sancțiuni contravenționale pentru o faptă săvârșită de Conducătorul auto, Locatorul are dreptul să solicite (chiar prin Perpetoo) ca, Conducătorul auto să achite sau să ramburseze Locatorului amenda plătită și toate costurile suportate în legătură cu aceasta.
6.2.5 Accident sau deteriorarea Autovehiculului. Conducătorul auto are obligația să-l informeze pe Locator, în termen de 1 oră de la ivire, precum și pe organele competente imediat după ivire, despre orice eveniment care a cauzat distrugerea sau dispariția parțială sau totală a Autovehiculului și să răspundă afirmativ la orice solicitări din partea Locatorului și oricăror instituții publice sau private (Asigurator, etc) în vederea reparării prejudiciului suferit de Locator, să asigure dreptul de regres al Locatorului împotriva persoanei vinovate, depunând toate diligențele în acest sens și sî își cesioneze drepturile cuvenite din incident către Locator. Aceste obligații se coroborează cu cele detaliate în Anexa 1 - Politica de asigurare în cazul unui accident, furt sau a altor daune aduse Autovehiculului.
6.2.6 Activități interzise. Conducătorul auto a luat la cunoștință și este de acord:
a) să nu utilizeze Autovehiculul pentru urmatoarele activități: taximetrie, car-sharing, rent-a-car, activități sportive și raliuri, transport de persoane și/sau bunuri peste sarcina maximă admisă conform specificațiilor tehnice ale producătorului, transport de mărfuri care necesită condiții speciale de transport sau autorizare, orice alte activități comerciale;
b) să nu utilizeze Autovehiculul pentru transportul calătorilor în schimbul unei remunerații;
c) să nu permită altui șofer să conducă Autovehiculul pe perioada închirierii;
d) să nu aducă modificări Autovehiculului fără aprobarea prealabilă, expresă și scrisă a Locatorului;
e) să nu constituie sarcini asupra Autovehiculului și să nu îl folosească ca garanție indiferent de scop, și în special în scopul garantării propriilor obligații sau obligațiilor altora către terți;
6.2.7 Cheltuieli în legatură cu Autovehiculul. Conducătorul auto are obligația să suporte orice cheltuieli legate de combustibil, tichete de parcare, despăgubiri în conformitate cu prevederile prezentelor Condiții Generale și ale Contractului de închiriere.
6.2.8 Debitarea automată. Conducătorul auto a fost informat și este de acord ca Perpetoo să execute, prin intermediul serviciului de plăți online partener Netopia SRL (mobilpay.ro), debitarea automată de pe cardul bancar al Conducătorului auto în cazurile în care, după finalizarea perioadei de închiriere acesta nu realizează de bună voie, în termen de 3 zile, plata către Aplicație a diferențelor ce trebuie plătite în cazul prelungirii perioadei de închiriere sau a depășirii numărului de kilometri stabilit inițial, a amenzilor de trafic/parcare, altor taxe (de pod, de autostradă, traducere documente în cazul daunelor etc), sau la orice compensație pe care Conducătorul auto o poate datora Locatorului sau Perpetoo în baza Contractului de închiriere, a Anexei 1 la acesta și a prezentelor Condiții Generale.
6.3 Drepturile și obligațiile Locatorului
6.3.1 Notificare, dacă Autovehiculul nu este returnat. Locatorul este obligat să informeze Perpetoo, nu mai târziu de 1 oră, în cazul în care Autovehiculul nu este returnat în termenul stabilit și conform art. 5.32 din prezentele Condiții Generale. În cazul încălcării acestei obligații, Asiguratorul nu va mai plăti despagubirea sau aceasta sa fie limitată. În același timp, Locatorul va informa fără întârziere poliția și va oferi cooperarea necesară în timpul oricăror proceduri penale.
6.3.2 Respectarea legislației aplicabile. Locatorul a luat la cunoștință și este de acord că, pe lângă obligațiile cuprinse în prezentele Condiții Generale, Contract, Contract de închiriere și Anexa 1 a acestuia, Locatorul trebuie să își îndeplinească și obligațiile prevăzute în sarcina sa de legislația specifică în domeniu, inclusiv dar fără a se limita la reglementările în domeniul fiscal cu privire la achitarea impozitului pe veniturile din închirierea Autovehiculului, în domeniul serviciilor de închiriere conform Legii nr. 38/2003, etc.
6.3.3 Locatorul cunoaște și acceptă că veniturile pe care le câștigă din închirierea Autovehiculului prin intermediul Aplicației sunt impozabile. Este responsabilitatea Locatorului de a verifica obligațiile fiscale și de a face toate declarațiile solicitate de autoritățile fiscale.
6.3.4 Autorizația de a incasa Prețul de utilizare și orice sume datorate de Conducătorul auto Locatorului. Prin încheierea Contractului și conform prezentelor Condiții Generale, Locatorul autorizează Perpetoo să încaseze Prețul de utilizare de la Conducătorul auto și orice alte sume ce trebuie plătite de acesta în cazul prelungirii perioadei de închiriere sau a depășirii numărului de kilometri stabilit inițial, a amenzilor de trafic/parcare, altor taxe (de pod, de autostradă, franșize și traducere documente în caz de daune, etc) sau orice compensație pe care Conducătorul auto o poate datora Locatorului sau Perpetoo în baza Contractului de închiriere, a Anexei 1 a acestuia și a prezentelor Condiții Generale.
6.3.5 Locatorul înțelege și acceptă că nu poate solicita un preț mai mare decât cel indicat în oferta sa de utilizare, prezentă în Aplicație. Locatorul recunoaște și este de acord că Perpetoo nu intervine în Prețul de utilizare ales, care este în întregime decizia și responsabilitatea Locatorului. Perpetoo poate face recomandări competitive astfel încât Locatorul să poată lua cea mai bună decizie privind prețul de utilizare solicitat.
6.3.6 Locatorul este de acord că este deplin responsabil pentru Autovehiculul listat. Prin urmare, declară și garantează că niciun Autovehicul pe care l-a listat nu încalcă niciuna dintre regulile în vigoare sau acordurile cu terțe părți. Perpetoo nu poate fi trasă la răspundere pentru încălcarea niciunui acord încheiat între Locatorul unui Autovehicul și o terță parte, nici pentru încălcarea obligațiilor Locatorului Autovehiculului față de terți, sau pentru orice încălcare a legilor, regulilor și reglementărilor aplicabile.
6.3.7 Locatorul știe și este de acord că este obligația sa de a respecta independent toate obligațiile fiscale și să achite toate taxele pe care le datorează statului și altor părți ca urmare a veniturilor realizate prin utilizarea Aplicației. Perpetoo nu este responsabilă pentru calcularea și executarea obligațiilor fiscale, iar plata taxelor este în totalitate responsabilitatea Locatorului.
ARTICOLUL 7 - PREȚUL DE ÎNCHIRIERE
7.1 Prețul de închiriere constă într-o taxă de utilizare a Autovehiculului calculată pe zi sau pe oră, cu un kilometraj maxim specificat inclus în preţul afişat.
7.2 Pentru utilizarea cu ziua, Prețul de închiriere a Autovehiculului este stabilit în mod liber de către Locatorul Autovehiculului.
7.3 Pentru utilizarea cu ora, Prețul de închiriere a Autovehiculului este stabilit în mod automat de către Aplicație în funcție de Prețul de închiriere cu ziua stabilit de către Locatorul Autovehiculului.
7.4 Perpetoo își rezervă dreptul de a face recomandari Locatorului privind alegerea unui preț competitiv. Perpetoo își rezervă dreptul de a face automat oferte și reduceri promoționale în sprijinul Locatorilor și al Conducătorilor auto.
7.5 La Prețul de închiriere se pot adauga costuri suplimentare, în situația în care Conducătorul auto solicită și Locatorul poate pune la dispoziție echipamente suplimentare, cum ar fi dar fără a se limita la scaun copil, cutie suspendată, etc.
7.6 Prima de asigurare. Odată ce Prețul de închiriere a fost plătit, Perpetoo colectează, de asemenea, Primele de asigurare pentru Autovehiculul rezervat pentru a acoperi riscul asigurat în perioada asigurată conform condițiilor de asigurare. Asigurarea, care garantează acoperirea de risc a Autovehiculului în timpul utilizării, este pusă la dispoziție prin intermediul Perpetoo de către Asigurator. Detaliile legate de asigurarea Autovehiculului rezervat pot fi consultate în Aplicație și la Anexa 1 - Politica de asigurare în cazul unui accident, furt sau a altor daune aduse Autovehiculului, a prezentelor Condiții Generale.
7.7 Franșiza. Odată ce Prețul de închiriere a fost plătit, Perpetoo colectează, de asemenea, și valoarea franșizei pentru Autotvehiculul rezervat. Aceasta valoare se va restitui Conducătorului Auto la finalizarea perioadei rezervate în condițiile prevăzute de asigurare. Dacă la finalizarea închirierii nu se constată nicio dauna, întreaga valoare a franșizei va fi restituită de către Perpetoo Conducătorului auto. În situația producerii unei daune în cuantum ce depășește valoarea franșizei, acesta va fi transferată Locatorului de către Perpetoo, iar Asiguratorul va despăgubi restul sumei. În situația producerii unei daune în cuantum ce nu depășește valoarea franșizei, acesta va fi impărțită de către Perpetoo, conform documentelor justificative ale atelierului de reparații omologat RAR, către Locator și către Conducătorul auto.
ARTICOLUL 8 – PLĂȚI, DREPTURI ȘI OBLIGAȚII ALE PERPETOO
8.1 Metode de plată. Perpetoo și Locatorul sunt de acord că toate plățile efectuate de către Conducătorul auto (inclusiv penalitățile contractuale, Primele de asigurare sau Franșiza) conform Contractului de închiriere și prezentelor Condiții Generale vor fi plătite direct către Perpetoo. Cu toate acestea, Perpetoo nu este destinatarul final al acestor sume. Perpetoo va plăti către Locator, fără întârzieri nejustificate, Pretul închirierii Autovehiculului minus Remunerația cuvenită lui Perpetoo, în maxim 5 zile după încheierea duratei de închiriere, predarea Autovehiculului și încărcarea în Aplicație de către Locator a copiei Anexei 1 a Contractului de ănchiriere, semnată atât de Locator cât și de Conducătorul auto. Penalitățile contractuale și despăgubirile pentru daune vor fi plătite fără întârziere în momentul în care acestea sunt creditate în contul Perpetoo.
8.2 Remuneratie Pentru intermedierea efectuată în baza Contractului, Perpetoo are dreptul la o Remunerație din partea Locatorului, calculată prin aplicarea la Prețul închirierii stabilit de către Locator a unui procent stabilit de părți și acceptat de Locator în contul său de utilizator la categoria Condiții Speciale pentru închirierea Autovehiculelor prin Aplicația Perpetoo. Remunerația va fi reținută de Perpetoo din Prețul închirierii. Detaliile privind Remunerația vor fi disponibile pentru fiecare Locator în contul de Utilizator din Aplicația Perpetoo, sub denumirea Condiții Speciale pentru închirierea Autovehiculelor prin Aplicația Perpetoo, ca parte a Contractului nenumit dintre Perpetoo Drive SRL și Locator.
8.3 Data scadentă a Remunerației. Remunerația către Perpetoo este scadentă imediat după realizarea plății Prețului de închiriere de către Conducătorul auto.
8.4 Restricționarea/suspendarea furnizării Serviciului. Perpetoo își rezervă dreptul de a restricționa sau suspenda dreptul la furnizarea Serviciului fără notificare prealabilă, inclusiv făcând întreaga Aplicație inaccesibilă sau anulând contul de utilizator, în special dacă Perpetoo suspectează că Locatorul/Conducătorul auto acționeaza în mod ilegal sau că aceste Condiții Generale au fost încălcate sau în alte cazuri care dau naștere dreptului Perpetoo de a se retrage din Contract.
8.5 De asemenea, Perpetoo are dreptul de a restricționa sau întrerupe furnizarea Serviciului pe o perioadă de timp necesară întreținerii sau reparației echipamentului, Aplicației sau a oricărui alt produs care este necesar pentru furnizarea Serviciului.
8.6 Modificarea Aplicației. Perpetoo își rezervă dreptul de a modifica caracteristicile Aplicației în orice moment, inclusiv prin a o face inaccesibilă, fără nicio compensație și fără o notificare prealabilă. Perpetoo va informa Utilizatorii despre aceste modificări prin publicarea acestora în Aplicație sau prin orice alte mijloace pe care Perpetoo le consideră adecvate. Utilizatorul nu este obligat să descarce Aplicația actualizată, însă Perpetoo nu poate garanta în acest caz funcționalitatea Serviciului.
8.7 Comunicări de marketing. Aplicația poate include, de asemenea, comunicări de marketing care promovează produse sau servicii de la diverse entități, fapt pe care Conducătorul auto/Locatorul au luat la cunoștință și își exprimă acordul prin prezentele Condiții Generale. Perpetoo poate informa Conducătorul auto/Locatorul despre noile sale servicii pe întreaga durată a Contractului, pe baza prezentului consimțământ, care poate fi retras de către Conducătorul auto/Locator în orice moment în conformitate cu legea aplicabilă.
8.8 Cesiunea drepturilor si obligațiilor. Perpetoo are dreptul de a cesiona oricând orice drepturi sau obligații care decurg din prezentele Condiții Generale sau din întregul Contract către o terță parte fără consimțământul Conducătorului auto/Locatorului.
8.9 Monitorizarea Aplicației. Perpetoo are dreptul să utilizeze mijloace tehnice pentru a monitoriza Aplicația, astfel încât să poată păstra siguranța acesteia și să reacționeze la potențiale atacuri. Nu se înregistrează sau se salvează date specifice ale Utilizatorilor în acest mod, cu excepția datelor furnizate în timpul înregistrării și în conformitate cu aceste Condiții Generale si Anexa 3 - Politica de confidențialitate.
ARTICOLUL 9 – ASIGURARE ȘI RĂSPUNDERE
9.1 Serviciul Perpetoo include asigurarea fiecărui Autovehicul pe întreaga durată a Contractului de închiriere în baza căruia Autovehiculul este închiriat. Asigurarea va deveni efectivă din momentul predării Autovehiculului către Conducătorul auto de către Locator și este valabilă până la data la care acesta a fost rezervat prin intermediul Aplicației.
9.2 Certificat de asigurare. Certificatul de asigurare include, pe lângă asigurarea Autovehiculului, și asigurarea generală de accidente pentru conducătorul auto și persoanele aflate în mașină precum și a bagajelor călătorilor. Gradul de asigurare este specificat în Certificatul de asigurare recepționat pe e-mail de către utilizatori în momentul confirmării plății și a rezervării. Conducătorul auto și Locatorul sunt obligați să se familiarizeze cu Certificatul de asigurare și condițiile acestuia.
9.3 În caz de daune, Franșiza va fi fost platită de către Conducătorul auto, conform condițiilor de asigurare încă din momentul plății inițiale pentru confirmarea rezervării.
9.4 Asigurarea este obligatorie și în mod automat încheiată fără formalități suplimentare în momentul în care se efectuează plata integrală a rezervării prin intermediul sistemului de plăți disponibil în Aplicație.
9.5 Asigurarea încheiată în momentul rezervării Autovehiculului nu acoperă utilizatorii (Conducător auto și Locator) pentru daune petrecute în afara perioadei de închiriere, conform rezervării din Aplicație (de la ziua și ora de primire până la ziua și ora de predare, cu o marjă de siguranță acceptată de maxim 1 oră).
9.6 Durata maximă a asigurării. Pot fi asigurate doar închirierile pe termen scurt. Astfel, nici un contract de utilizare nu va depăși 30 de zile consecutive. În cazul în care Conducătorul auto și Locatorul Autovehiculului sunt de acord să prelungească o rezervare care este deja în curs de desfășurare, la mai mult de 30 de zile, aceștia trebuie să incheie un nou Contract de închiriere prin intermediul Aplicației. Durata totală a unei serii de închirieri succesive nu poate depăși niciodată 3 luni fără ca Locatorul Autovehiculului să recâștige utilizarea completă a autovehiculului său. Nerespectarea acestor condiţii privind durata închirierii va conduce la pierderea automată a acoperirii de asigurare.
9.7 Excluderi de la asigurare. În mod special, următoarele evenimente cu privire la utilizarea Autovehiculului sunt excluse din a fi asigurate, în conformitate cu Certificatul de asigurare recepționat: Pagube produse acelor părţi componente ale autovehiculului care erau avariate la încheierea asigurării, menţionate în Anexa 1 a Contractului de închiriere sau care reies din fotografiile efectuate de Utilizatori; daunele produse dacă autovehiculul era condus sau acţionat, în momentul producerii accidentului, de către o persoană care nu posedă permis de conducere valabil pentru categoria respectivă de autovehicule sau căreia permisul de conducere i-a fost suspendat, anulat sau reţinut în vederea anulării ori suspendării, fără a i se fi eliberat o autorizaţie provizorie de conducere sau dacă aceasta a expirat; utilizarea în conflict cu scopul stabilit de producător, utilizarea pe circuite de curse sau în orice cursă oficială sau neoficială, autovehiculul care nu este operațional; iar pentru bagaje: obiecte casabile, bunuri perisabile, bani lichizi sau monede de orice fel, cecuri, titluri şi obligaţiuni, hârtii de valoare, acte, manuscrise, bilete de călătorie, colecţii de timbre, animale vii, etc. Lista completă se regăsește în Condițiile de asigurare ce însoțesc Certificatul de asigurare.
9.8 Procedura în caz de producere a evenimentului este prezentată în Anexa 1 la prezentele Condiții Generale – Politica de asigurare în cazul unui accident, furt sau a altor daune aduse Autovehiculului.
9.9 Răspunderea Conducătorului auto. Conducătorul auto va fi răspunzător pentru orice daune cauzate de utilizarea Autovehiculului, însemnând daunele care nu sunt acoperite de asigurare în temeiul Contractului de închiriere, inclusiv achitarea Franșizei. Conducătorul auto este obligat să acopere orice prejudiciu adus părții vătămate și să acopere orice fel de daune cauzate prin fapta sa prin utilizarea Autovehiculului.
9.10 Limitarea răspunderii Perpetoo:
9.10.1 Perpetoo Drive SRL nu va fi răspunzătoare pentru niciun prejudiciu cauzat ca urmare a încălcării obligațiilor contractuale și/sau legale de către Conducătorul auto sau de către Locator sau pentru daunele care vor apărea dacă Autovehiculul este utilizat în contradicție cu reglementările legale și/sau cu prezentele Condiții Generale.
9.10.2 Perpetoo Drive SRL nu este răspunzătoare pentru faptele ilegale pe care le comite Conducătorul auto atunci când utilizează Autovehiculul și nici pentru comportamentul Locatorului/Conducătorului auto, neputând fi tras la răspundere pentru niciun fel de daună ce ar putea fi cauzat prin aceste fapte sau comportamente. Perpetoo Drive SRL nu poate fi obligată și nu are nicio răspundere cu privire la amenzile sau orice alte sume datorate pentru utilizarea necorespunzătoare a Autovehiculului, furtul Autovehicului sau orice alte prejudicii cauzate de Conducătorul auto/Locator prin faptele proprii și în legatură cu Contractul de închiriere.
9.10.3 Perpetoo Drive SRL nu este responsabilă pentru calcularea și executarea obligațiilor fiscale ale Locatorului, iar plata oricăror taxe cu privire la Prețul închirierii este în totalitate responsabilitatea Locatorului.
9.10.4 Perpetoo Drive SRL nu este responsabilă pentru conformarea Locatorului/Conducătorului auto la prevederile legale în vigoare, aceștia din urmă fiind obligați la achitarea tuturor prejudiciilor, amenzilor, taxelor ce ar putea fi solicitate ca urmare a încălcării de către ei a oricărei prevederi legale în vigoare.
9.10.5 Perpetoo Drive SRL nu poate fi trasă la răspundere pentru incorecta funcționare a Aplicatiei, a Serviciului, inclusiv a lipsei de disponibilitate a Autovehiculelor, a respingerii solicitărilor de rezervare din partea Locatorilor de Autovehicule sau pentru calificativele acordate între Utilizatori.
9.10.6 Perpetoo nu acordă garanții privind Aplicația, Serviciul sau programul de recomandare. Utilizatorul este responsabil pentru alegerea sa de a utiliza Serviciul și Aplicația Perpetoo.
9.10.7 Utilizatorul este de acord că Perpetoo nu este obligată să efectueze o verificare a Autovehiculelor listate spre utilizare de către Locatori ci face aceasta operațiune în mod aleatoriu. Perpetoo își rezervă dreptul de a verifica astfel de înregistrări, la propria discreție. Perpetoo realizează astfel de acțiuni de control pentru a oferi cele mai bune condiții de utilizare a Serviciului si a Aplicației.
9.10.8 Perpetoo nu este responsabilă pentru controlarea documentelor de identitate ale Utilizatorilor sau existenţa şi valabilitatea permiselor de conducere. Utilizatorii trebuie să verifice identitatea cocontractantului lor, documentele Autovehiculului, permisul de conducere și mijlocul de plată electronic (card bancar) a Conducătorului auto în momentul în care Autovehiculul este preluat de acesta și să se asigure ca acestea sunt întocmai precum cele primite prin notificarea din Aplicație în momentul confirmării rezervării și consemnate în Anexa 1 a Contractului de închiriere.
9.10.9 Perpetoo nu este responsabilă pentru verificarea informațiilor introduse de Utilizatori în listele și evaluările lor. Utilizatorul este considerat unicul autor al conținutului listelor și evaluărilor sale, iar întreaga responsabilitate îi aparține. Perpetoo nu poate fi trasă la răspundere pentru niciun fel de fals, informație inexactă sau eronată încărcată de un Utilizatori în Aplicație.
9.10.10 În niciun caz, Perpetoo nu poate fi trasă la răspundere pentru daune directe sau indirecte care ar putea fi cauzate de website-ul, aplicaţiile mobile sau orice parte a Serviciului său pentru indisponibilitatea website-ului, a aplicaţiilor mobile sau a oricărei părți a Serviciului Perpetoo.
9.11 Securitatea Aplicației. Utilizatorii au fost informați și acceptă că, în ciuda faptului că Perpetoo Drive SRL a depus eforturi maxime pentru a-și asigura securitatea, comunicarea prin rețeaua de internet poate să nu fie sigură, iar datele transferate pot fi piratate sau pierdute. Utilizatorii au fost informați și acceptă că, în timpul utilizării Serviciului sau a altor servicii on-line, pot exista anumite aplicații prin care orice terță persoană poate obține accesul la dispozitivul mobil al acestora. Perpetoo Drive SRL nu va fi răspunzătoare pentru niciun fel de daune apărute sau legate în alt mod cu privire la acest acces al terților la dispozitivul mobil al Utilizatorilor. Numai Conducătorul auto/Locatorul va fi responsabil pentru siguranța propriului dispozitiv împotriva atacurilor neautorizate.
ARTICOLUL 10 – LITIGII ȘI LEGISLAȚIA APLICABILĂ
10.1 În cazul unui litigiu privind interpretarea sau executarea prezentelor Condiții Generale, a Contractului, a Contractului de închiriere și a Anexei 1 a acestuia, părțile se angajează să caute o soluție amiabilă. În cazul nesoluționării pe cale amiabilă, conflictul va fi soluţionat de către instanţele judecătoreşti competente și potrivit legislației române.
10.2 În cazul în care i se va solicita de către o autoritate competentă sau de către Utilizatori, Perpetoo Drive SRL poate ajuta la rezolvarea eventualelor litigii apărute între Locator și Conducătorul auto. În acest scop, Conducătorul auto și Locatorul sunt de acord că toate datele salvate în Aplicație pot fi utilizate pentru rezolvarea litigiilor.
10.3 Aceste Condiții Generale, Contractul, Contractul de închiriere și Anexa 1 a acestuia, precum și toate relațiile legate de acestea vor fi guvernate de legea română.
ARTICOLUL 11 – MODIFICAREA CONDIȚIILOR GENERALE
11.1 Perpetoo își rezervă dreptul de a modifica și actualiza prezentele Condiții Generale și este obligată să informeze Utilizatorii prin intermediul Aplicației sau în orice altă manieră adecvată cu privire la orice modificare a acestor Condiții Generale cu cel puțin 5 zile înainte de intrarea lor în vigoare. Noua versiune a acestor Condiții Generale va fi disponibilă în Aplicație.
11.2 Utilizatorii pot aduce obiecții la noua versiune a Condițiilor Generale în termen de 30 de zile de la primirea notificării de modificare. După această perioadă, toate modificările vor fi considerate ca fiind acceptate. Dacă un Utilizator nu acceptă noile Condiții Generale, Utilizatorul trebuie să înceteze imediat utilizarea Aplicației și a Serviciului. Versiunea modificată sau actualizată a Condițiilor Generale anulează și înlocuiește toate versiunile anterioare.
ARTICOLUL 12 – PREVEDERI FINALE
12.1 Formularea actuală a acestor Condiții Generale este disponibilă în Aplicația Perpetoo.
12.2 În cazul iîn care o prevedere a prezentelor Condiții Generale este declarată nevalabilă, nulă sau inaplicabilă, o astfel de prevedere va fi considerată a fi reformulată în așa fel încât să reflecte cât mai mult posibil intențiile inițiale ale părților în conformitate cu legea aplicabilă. Dispozițiile rămase rămân în vigoare și își vor produce efectele.
12.3 În caz de conflict între modul de redactare a Anexelor la prezentele Condiții Generale, prezentele Condiții Generale, Contractul de închiriere și Anexa 1 a acestuia, se vor aplica urmatoarele documente în urmatoarea ordine: (i) prevederile din Anexele la Condiții; (ii) aceste Condiții Generale și (iii) Contractul de închiriere și Anexa 1. În caz de conflict între modul de redactare a acestor Condiții Generale și Certificatul de Asigurare, Certificatul de Asigurare va prevala asupra oricăror prevederi din aceste Condiții Generale.
12.4 Utilizatorul poate contacta Perpetoo la secțiunea Contact din Aplicație. În situații speciale o poate face prin telefon la 0753 02 02 82 sau prin e-mail la adresa contact@perpetoo.com.
12.5 Utilizatorul poate contacta UNIQA Asigurări, în cazul nefericit al unui accident pe perioada desfășurării închirierii, la telefon 0374 40 04 00 pentru avizarea daunei; în cazul în care Autovehiculul nu este deplasabil se poate solicita serviciul de asistență rutieră la numerele de telefon 021 20 19 062 sau 031 73 09 962. Serviciul este disponibil 24/7.
12.6 Conducătorul auto și Locatorul declară că s-au familiarizat cu toate Condițiile Generale, le-au înțeles și le-au confirmat prin încheierea Contractului, a Contractului de închiriere și a Anexei 1 aferentă acestuia din urmă.
12.7 Următoarele sunt parte integrantă a acestor Condiții Generale:
12.7.1 Anexa 1: Politica de asigurare în cazul unui accident, furt sau a altor daune aduse Autovehiculului, cu urmatoarea componență:
12.7.1.1 Anexa 1A: Generalități despre asigurare și procedura în caz de daune aduse Autovehiculului.
12.7.1.2 Anexa 1B: Condiții generale de asigurare și condiții specifice privind asigurarea facultativă CASCO a autovehiculelor.
12.7.1.3 Anexa 1C: Condiții de asigurare privind asigurarea de accidente a persoanelor aflate în autovehicule și bagajele acestora.
12.7.1.4 Anexa 1D: Ghid de fotografiere la încărcarea Autovehiculului în Aplicația Perpetoo.
12.7.2 Anexa 2: Politica de cookie-uri;
12.7.3 Anexa 3: Politica de confidențialitate;
12.7.4 Anexa 4: Acord privind prelucrarea datelor cu caracter personal și modalități de comunicare.

References: ARTICOLUL 2

ARTICOLUL 3

ARTICOLUL 4

ARTICOLUL 5
 articolul 5

ARTICOLUL 6

ARTICOLUL 7

ARTICOLUL 8

ARTICOLUL 9

ARTICOLUL 10

ARTICOLUL 11

ARTICOLUL 12